Temeljem članka 107. stavak 9. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10.-ispravak, 90/11., 16/12., 86/12., 126/12., 94/13., 152/14., 7/17. i 68/18.) i čl. 33. Statuta Umjetničke škole Luke Sorkočevića Dubrovnik (KLASA:012-03/19-01, URBROJ:2117/1-36/19-01, Školski odbor Umjetničke škole Luke Sorkočevića Dubrovnik na sjednici, održanoj dana 20.03.2019. godine, jednoglasno je donio

***P R A V I L N I K***

***O NAČINU I POSTUPKU ZAPOŠLJAVANJA U***

***UMJETNIČKOJ ŠKOLI LUKE SORKOČEVIĆA DUBROVNIK***

1. ***OPĆE ODREDBE***

PREDMET PRAVILNIKA

Članak 1.

1. Pravilnikom o načinu i postupku zapošljavanja u Umjetničkoj školi Luke Sorkočevića Dubrovnik(u daljnjem tekstu: Pravilnik) osigurava se jednaka dostupnost javnoj službi pod jednakim uvjetima svim kandidatima za zapošljavanje u Umjetničkoj školi Luke Sorkočevića Dubrovnik (u daljnjem tekstu: Škola) te se glede toga ovim Pravilnikom utvrđuje postupak koji prethodni raspisivanju natječaja, uvjete i zapreke za zasnivanje radnog odnosa, način zasnivanja radnog odnosa, vrednovanja kandidata prijavljenih na javni natječaj i kandidata koje je uputio Ured državne uprave,ostvarivanje prava prednosti pri zapošljavanju prema posebnim propisima, odredbe vezane uz sastav posebnog povjerenstva koje sudjeluje u procjeni kandidata, pravila postupanja odnosno redoslijed aktivnosti s izvršiteljima u svezi provođenja zapošljavanja te druge odredbe glede zapošljavanja u Školi.
2. Odredbe ovog Pravilnika ne odnose se na postupak imenovanja ravnatelja Škole.

RODNO ZNAČENJE

Članak 2.

Izrazi koji se koriste u ovom Pravilniku, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

1. ***POSTUPAK KOJI PRETHODI RASPISIVANJU NATJEČAJA***

UTVRĐIVANJE POTREBE ZAPOŠLJAVANJA

Članak 3.

1. O potrebi zapošljavanja novog radnika u Školi odlučuje ravnatelj, u pravilu, pisanom odlukom.
2. Odluka iz stavka 1. ovog članka mora se temeljiti na stvarnoj potrebi zapošljavanja radnika zbog otvaranja novog radnog mjesta ili popune postojećeg radnog mjesta.
3. Odlukom iz stavka 1. ovog članka, između ostalog, ravnatelj utvrđuje način, postupak i rok popune upražnjenog radnog mjesta te uvjete koje kandidati moraju ispunjavati za prijem u radni odnos.

SUGLASNOST MINISTARSTVA ZNANOSTI I OBRAZOVANJA

Članak 4.

1. Prije raspisivanja natječaj, ravnatelj je u obvezi utvrditi je li za to radno mjesto potrebna prethodna suglasnost Ministarstva znanosti i obrazovanja (u daljnjem tekstu: Ministarstvo).
2. Kada ravnatelj utvrditi da je za pojedino radno mjesto potrebna suglasnost Ministarstva, u obvezi je podnijeti zahtjev Ministarstvu za izdavanje suglasnosti, a natječaj može raspisati tek nakon ishođenja suglasnost odnosno kada utvrdi da suglasnost nije potrebna.

PRIJAVA POTREBE ZA RADNIKOM UREDU DRŽAVNE UPRAVE/GRADSKOM UREDU

Članak 5.

1. Prije raspisivanja natječaja Škola je, na propisanom obrascu, u obvezi izvršiti prijavu potrebe za radnikom Uredu državne uprave (u daljnjem tekstu: Nadležni ured).
2. Oblik i elemente obrasca Prijava potrebe iz stavka 1. ovoga članka određuje Ured državne uprave.
3. Nakon što Nadležni ured obavijesti Školu da u evidenciji nema odgovarajuće osobe za popunu upražnjenog radnog mjesta odnosno nakon što se Škola istom tijelu pisano očituje o razlozima zbog kojih nije primljena upućena osoba, Škola može raspisati natječaj.
4. ***UVJETI I ZAPREKE ZA ZASNIVANJE RADNOG ODNOSA***

UVJETI ZA ZASNIVANJE RADNOG ODNOSA

Članak 6.

1. Osoba koja zasniva radni odnos u Školi mora ispunjavati opće uvjete za zasnivanje radnog odnosa utvrđene općim propisima o radu i posebne uvjete utvrđene Zakonom o odgoju i obrazovanju u osnovnoj i srednjoj školi te drugim propisima.
2. Ako propisima iz stavka 1. ovog članka nije utvrđen uvjet za zasnivanje radnog odnosa pojedinog radnog mjesta, o tome odlučuje ravnatelj odlukom iz članka 3. ovog Pravilnika.

ZAPREKE ZA ZASNIVANJE RADNOG ODNOSA

Članak 7.

Radni odnos u Školi ne može zasnovati osoba koja je pravomoćno osuđena za neko od kaznenih djela iz članka 106. stavak 1. i 2. Zakona o odgoju i obrazovanju u osnovnoj i srednjoj školi niti osoba protiv koje se vodi kazneni postupak za neko od kaznenih djela navedenih u članku 106. stavak 1. i 2. Zakona o odgoju i obrazovanju u osnovnoj i srednjoj školi.

1. ***NAČIN ZASNIVANJA RADNOG ODNOSA***

ZASNIVANJE RADNOG ODNOSA TEMELJEM NATJEČAJA

Članak 8.

1. Radni odnos u Školi zasniva se ugovorom o radu na temelju javnog natječaja (u daljnjem tekstu: natječaj), kojega raspisuje ravnatelj Škole.
2. Natječaj iz stavka 1. ovog članka najmanje mora sadržavati:
3. Zaglavlje s nazivom i sjedištem Škole, klasifikacijskom oznakom i urudžbenim brojem te datumom raspisivanja natječaja,
4. Pravni temelj za raspisivanje natječaja,
	1. Naziv upražnjenog radnog mjesta koje se popunjava,
	2. Tjedne sate rada neposrednog odgojno-obrazovnog rada s učenicima odnosno ukupne tjedne sate rada,
	3. Vrijeme na koje se zasniva radni odnos,
	4. Mjesto rada,
	5. Takstativno navedene uvjete iz članka 105. Zakona o odgoju i obrazovanju u osnovnoj i srednjoj školi koje kandidati moraju ispunjavati,
	6. Jasnu naznaku kojom se dokumentacijom dokazuje ispunjavanje traženih uvjeta te oblik te dokumentacije (izvornik ili preslika).
	7. Zapreke za zasnivanje radnog odnosa u Školi i način dokazivanja nepostojanja tih zapreka,
	8. Naznaka ostvarivanja prava prednosti pri zapošljavanju prema posebnim propisima uz obvezu pozivanja kandidata na to pravo u prijavi na natječaj, obveza dostavljanja propisane dokumentacije prema posebnom zakonu kojom se dokazuje ispunjenje uvjeta prednosti pri zapošljavanju te naznaka poveznice na kojoj se nalazi popis te obvezne dokumentacije,
	9. Ovisno o radnom mjestu, naznaka da se provodi vrednovanje kandidata prijavljenih na natječaj, područje vrednovanja i način vrednovanja,
	10. Naznaka testiranje kandidata kada je isto nužno za popunu radnih mjesta iz članka 13. ovoga Pravilnika.
	11. Rok primanja prijava kandidata i način računanja roka, ako isti nije određen datumom,
	12. Način i adresa dostavljanja prijava s dokumentacijom na natječaj,
	13. Način i rok obavještavanja kandidata o ishodu natječaja.
5. Natječaj iz stavka 1. ovog članka objavljuje se na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole, a rok za primanje prijava kandidata ne može biti kraći od osam (8) dana.
6. Hrvatskom zavodu za zapošljavanje (u daljnjem tekstu: Zavod) Škole je u obvezi dostaviti prijavu potrebe za radnikom na obrascu propisanom od strane Zavoda u koji se unose elementi natječaja iz stavka 2. ovoga članka.
7. Uz prijavu iz stavka 4. ovoga članka, Škola Zavodu dostavlja i tekst natječaja iz stavka 1. ovoga članka.

ZASNIVANJE RADNOG ODNOSA BEZ NATJEČAJA

Članak 9.

1. Iznimno od odredbe članka 5. ovoga Pravilnika, radni odnos u Školi može se zasnovati ugovorom o radu i bez natječaja:
* Na određeno vrijeme, kada obavljanje poslove ne trpi odgodu, do zasnivanja radnog odnosa temeljem natječaja ili na drugi propisani način, ali ne dulje od 60 dana,
* S osobom kojoj je ugovor o radu ne neodređeno vrijeme otkazan zbog gospodarskih, tehničkih ili organizacijskih razloga i koja se nalazi u evidenciji Nadležnog ureda,
* Do punog radnog vremena s radnikom koji u školskoj ustanovi ima zasnovan radni odnos na neodređeno nepuno radno vrijeme,
* Na temelju sporazuma školskih ustanova u kojima su radnici u radnom odnosu na neodređeno vrijeme ako žele zamijeniti mjesto rada zbog udaljenosti mjesta rada od mjesta stanovanja,
* S osobom koja se zapošljava na radnom mjestu vjeroučitelja.
1. Način i postupak zasnivanja radnog odnosa bez natječaja provodi se u skladu odredbi Zakona o odgoju i obrazovanju u osnovnoj i srednjoj školi.

PONAVLJANJE NATJEČAJA

Članak 10.

Ukoliko se na raspisani natječaj ne javi osoba koja ispunjava tražene uvjete iz natječaja, natječaj će se ponoviti u roku do pet (5) mjeseci, a do zasnivanja radnog odnosa temeljem ponovljenog natječaja radni odnos u Školi može se zasnovati s osobom koja ne ispunjava propisane uvjete.

1. ***VREDNOVANJE KANDIDATA***

PROCJENA KANDIDATA TEMELJEM PISMENE PROVJERE ,INTERVJUA ILI OGLEDNOG SATA

Članak 11.

1. Povjerenstvo za procjenu vrši procjenu kandidata iz područja odgojno-obrazovnih radnika, temeljem provedenog intervjua ili oglednog sata, te provjeravanjem informatičke pismenosti.
2. Za tajnika i voditelja računovodstva povjerenstvo vrši procjenu kandidata za informatičku pismenost te za provjeru primjene propisa.Za računovodstvenog i administrativnog referenta provjera informatičke pismenosti, pismenim putem.Pomoćno-tehnički radnici se u pravilu testiraju usmeno ili određivanjem obavljanja određenog posla iz djelokruga rada.
3. Intervju ili ogledni sat, te pismena provjera iz stavka 1. ovoga članka provodi se pojedinačno/ponaosob za svakog kandidata s unaprijed pripremljenim materijalima koja moraju biti istovjetni za sve kandidate, a koje izrađuje Povjerenstvo za procjenu.
4. Testiranje se obavlja testovima koje izradi Povjerenstvo.Testove mogu izraditi i druge osobe izvan Škole koje su stručne za određeno područje prema odluci ravnatelja i uz suglasnost Povjerenstva.
5. Pitanja iz stavka 3.i 4. ovoga članka moraju se odnositi na poslove vezane za radno mjesto iz natječaja te moraju biti ovjerena pečatom i potpisom svih članova Povjerenstva.
6. Povjerenstvo vrši:
* procjenu općeg dojma kandidata,
* procjenu motiviranosti/entuzijazma kandidata,
* procjenu znanja o poslu radnog mjesta,
* procjenu vještine komuniciranja kandidata,
* procjenu samopouzdanja kandidata,
* procjenu potencijala za razvoj kandidata,
* procjenu ozbiljnosti kandidata,
* procjena dodatnih znanja kandidata,
* procjenu fleksibilnosti kandidata,
* procjena analitičkih sposobnosti kandidata.
1. Maksimalan broj bodova koje svaki kandidat temeljem procjene može dobiti od svakog člana Povjerenstva za procjenu je 20 bodova.
2. Ukupan broj bodova koji se temeljem procjene daje kandidatu dobiva se kao aritmetička sredina bodova svih članova Povjerenstva.
3. Povjerenstvo procjenu bodovanjem vrši putem izrađenog Obrasca za procjenu kandidata.
4. Smatra se da je kandidat zadovoljio ako je ostvario najmanje 50% bodova od ukupnog broja bodova.

1. ***OSTVARIVANJE PREDNOSTI PRI ZAPOŠLJAVANJU***

DODATNA PRAVA PREMA ZAKONU O HRVATSKIM BRANITELJIMA IZ DOMOVINSKOG RATA I ČLANOVIMA NJIHOVIH OBITELJI

Članak 12.

1. Nezaposleni kandidat prijavljen na natječaj koji se pozvao na pravo prednosti pri zapošljavanju iz članka 102. Zakona o hrvatskim braniteljima iz Domovinskog rata i članovima njihovih obitelji (″N.N.″ broj: 121/17.), ostvaruje to pravo u odnosu na ostale kandidate samo pod jednakim uvjetima i to redoslijedom utvrđenim člankom 102. stavak 1. točka a) do k) rečenog Zakona.
2. Prednost iz stavka 1. ovoga članka mogu ostvariti i osobe iz članka 102. stavka 1. Zakona o hrvatskim braniteljima iz Domovinskog rata i članovima njihovih obitelji (″N.N.″ broj: 121/17.) koje su zaposlene na poslovima koji ne odgovaraju njihovoj stručnoj spremi.

DODATNA PRAVA PREMA ZAKONU O ZAŠTITI VOJNIH I CIVILNIH INVALIDA RATA

Članak 13.

1. Kandidat prijavljen na natječaj koji se pozvao na pravo prednosti pri zapošljavanju iz članka 48.f Zakona o zaštiti vojnih i civilnih invalida rata ("N.N." broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 13/03, i 148/13.), ostvaruje to pravo u odnosu na ostale kandidate samo pod jednakim uvjetima i to redoslijedom utvrđenim člankom 48. f stavkom 1. točka 1. do 3. rečenog Zakona.
2. Prednost iz stavka 1. ovoga članka kandidat prijavljen na natječaj ostvaruje pod uvjetom da nema kandidata prijavljenih na natječaj iz članka 19. ovog Pravilnika.

DODATNA PRAVA PREMA ZAKONU O PROFESIONALNOJ REHABILITACIJI I ZAPOŠLJAVANJU OSOBA S INVALIDITETOM

Članak 14.

1. Kandidat prijavljen na natječaj koji se pozvao na pravo prednosti pri zapošljavanju iz članka 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13., 152/14. i 39/18.) ostvaruje to pravo u odnosu na ostale kandidate samo pod jednakim uvjetima i to prema uvjetima utvrđenim rečenim Zakonom.
2. Prednost iz stavka 1. ovoga članka kandidat prijavljen na natječaj ostvaruje pod uvjetom da nema kandidata prijavljenih na natječaj iz članka 19. ovog Pravilnika.
3. ***POVJERENSTVO ZA PROCJENU KANDIDATA***

IMENOVANJE POVJERENSTVA

Članak 15.

1. Povjerenstvo koje sudjeluje u procjeni odnosno provođenju postupka vrednovanja kandidata za prijem u radni odnos (u daljnjem tekstu: Povjerenstvo za procjenu) pisanom odlukom imenuje ravnatelj Škole.
2. Povjerenstvo za procjenu sastoji se od tri (3) člana, zaposlenika škole, od kojih je ravnatelj stalni član.
3. Povjerenstvo se imenuje po raspisanom natječaju i isti članovi mogu biti ponovno imenovani.

NAČIN RADA POVJERENSTVA ZA PROCJENU

Članak 16.

1. Povjerenstvo za procjenu radi na sjednicama, koje saziva predsjednik Povjerenstva.
2. Povjerenstvo za procjenu može raditi ako je sjednici nazočna natpolovična većina članova.
3. Na prvoj sjednici, koju saziva ravnatelj Škole, članovi Povjerenstva između sebe biraju predsjednika i zamjenika predsjednika.
4. U slučaju da Povjerenstvo treba odlučiti o pojedinom pitanju u provođenju natječajnog postupka, odluke donosi natpolovičnom većinom članova.
5. Ukoliko pojedini član Povjerenstva dođe u situaciju da bude u sukobu interesa iz razloga što se na natječaj javio član njegove uže ili šire obitelji, predsjednik povjerenstva ga je dužan izuzeti od sudjelovanja u radu u provođenju tog natječajnog postupka.
6. O radu Povjerenstva za procjenu vodi se zapisnik i potpisuju ga svi članovi Povjerenstva koji su nazočni na sjednici.

ZADAĆA POVJERENSTVA ZA PROCJENU

Članak 17.

 Povjerenstvo za procjenu obavlja ove zadaće:

(1)Uvidom u dokumentaciju, a sukladno odredbama natječaja, utvrđuje koji kandidati se smatraju kandidatima prijavljenim na natječaj odnosno utvrđuje kandidate koji ispunjavaju tražene uvjete natječaja, koji su u traženom obliku dostavili svu potrebnu dokumentaciju i koji su potrebnu dokumentaciju dostavili u propisanom roku,

(2)Ukoliko je natječajem utvrđeno provođenje intervjua te provjera radnih i stručnih sposobnosti kandidata, predsjednik Povjerenstva određuje datum i vrijeme provedbe istih te vrši pozivanje kandidata.

(3)Način pozivanja kandidata iz stavka 2. ovoga članka za sve kandidate mora biti isti, a provodi se ili pisanim putem (redovnom preporučenom poštom ili elektroničkom poštom) ili telefonskim putem, ovisno o roku provođenja natječajnog postupka.

(4)Za kandidate koji ne pristupe intervjuu ili oglednom satu odnosno provjeri iz stavka 2. ovog članka smatra se da su odustali od natječaja.

1. ***PRIJEM U RADNI ODNOS***

UTVRĐIVANJE KONAČNE RANG LISTE

Članak 18.

1. Povjerenstvo za procjenu utvrđuje Konačnu rang listu temeljem ukupno ostvarenih bodova iz Obrasca za vrednovanje kandidata i Obrasca za procjenu kandidata.

PRETHODNA SUGLASNOST ŠKOLSKOG ODBORA

Članak 19.

1. Za kandidata koji se nalazi prvi na Konačnoj rang listi, ravnatelj Škole će od Školskog odbora zatražiti suglasnost za zasnivanje radnog odnosa.
2. Zahtjev za davanje suglasnosti ravnatelj će zatraži na sjednici školskog odbora usmenim putem.Ukoliko suglasnost ne bude data natječaj će se ponoviti.
3.

( 3) Ako ne postoji niti jedan kandidat koji ispunjava uvjete za prijam u radni odnos s kojim bi se mogao zasnovati radni odnos ili ne postoji kandidat za kojega se može pretpostaviti da će kvalitetno obavljati poslove za koje je objavljen natječaj, ravnatelj će predložiti Školskom odboru da se nitko ne primi u radni odnos temeljem raspisanog natječaja te da se natječaj ponovi.

( 4) Do zasnivanja radnog odnosa na temelju ponovljenog natječaja upražnjeno radno mjesto će se popuniti na način i u postupku utvrđenim zakonom.

SKLAPANJE UGOVORA O RADU

Članak 20.

1. Temeljem pozitivne suglasnosti Školskog odbora iz članka 27. ovog Pravilnika, ravnatelj donosi odluku o prijemu radnika u radni odnos te s njim sklapa ugovor o radu.
2. Na postupak sklapanja ugovora o radu primjenjuju se odredbe Pravilnika o radu Škole.

OBAVJEŠTAVANJE KANDIDATA

Članak 21.

Na način i u roku utvrđenom natječajem ravnatelj izvješćuje osobe koje u provedenom natječajnom postupku nisu izabrane te im vraća natječajnu dokumentaciju.

1. ***ZAVRŠNE ODREDBE***

STUPANJE NA SNAGU PRAVILNIKA

Članak 22.

Ovaj Pravilnik stupa na snagu danom donošenja i objavit će se na oglasnoj ploči i web stranici Škole

Ravnatelj: Predsjednica školskog odbora:

Slobodan Begić Nikolina Pozniak

Klasa:012-03/19-01-02

Urbroj:2117/1-36/19-02

U Dubrovniku, 20.03.2019.

***Obrazac 1.***

***OSNOVNA/SREDNJA ŠKOLA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***OBRAZAC ZA VREDNOVANJE KANDIDATA***

***ZA RADNO MJESTO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

|  |  |  |  |  |  |
| --- | --- | --- | --- | --- | --- |
| Ime i prezime kandidata | Stručna sprema i akademski naziv (Čl. 12.) | Radni staž (čl. 13.) | Vrijeme provedeno u evidenciji HZZ (ČL.14.) | Ukupan broj bodova | Rang mjesto |
| Stručna sprema | Doktor znanosti | Magistar znanosti | Savjetnik  | Mentor  | U školi | Izvan škole |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Potpis članova Povjerenstva:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum \_\_\_\_\_\_\_\_\_\_\_\_\_\_\_\_\_\_\_

***Obrazac broj 2.***

***OSNOVNA/SREDNJA ŠKOLA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***OBRAZAC***

***ZA PROCJENU KANDIDATA OD STRANE ČLANA POVJERENSTVA***

***ZA RADNO MJESTO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

|  |  |
| --- | --- |
| Ime i prezime kandidata | Akademski naziv i stručna sprema |
|  |  |

Poimenični popis članova povjerenstva:

|  |  |  |
| --- | --- | --- |
| Član 1. | Član 2. | Član 3. |
|   |  |  |

Napomena: Svaki član povjerenstva ocjenjuje svako od navedenih područje bodovima od 0,60 do 0,20 na način da stavi oznaku X kod svakog područja u kolonu koja označava njega kao člana

|  |  |  |  |  |  |  |
| --- | --- | --- | --- | --- | --- | --- |
| Naziv područja | 0,60 bodova | 0,50 bodova | 0,40 bodova | 0,30 bodova | 0,20 bodova | Aritmetička sredina bodova |
| Član 1. | Član 2. | Član 3. | Član 1.  | Član 2.  | Član 3. | Član 1.  | Član 2. | Član 3. | Član 1.  | Član 2. | Član 3. | Član 1.  | Član 2. | Član 3. |
| Opći dojam |  |  |  |  |  |  |  |  |  |  |  |  |  |  |  |  |
| Motiviranost/entuzijazam |  |  |  |  |  |  |  |  |  |  |  |  |  |  |  |  |
| Znanje o poslu |  |  |  |  |  |  |  |  |  |  |  |  |  |  |  |  |
| Vještine komuniciranja |  |  |  |  |  |  |  |  |  |  |  |  |  |  |  |  |
| Samopouzdanje |  |  |  |  |  |  |  |  |  |  |  |  |  |  |  |  |
| Potencijal za razvoj |  |  |  |  |  |  |  |  |  |  |  |  |  |  |  |  |
| Ozbiljnost |  |  |  |  |  |  |  |  |  |  |  |  |  |  |  |  |
| Dodatna znanja |  |  |  |  |  |  |  |  |  |  |  |  |  |  |  |  |
| Fleksibilnost |  |  |  |  |  |  |  |  |  |  |  |  |  |  |  |  |
| Analitička sposobnost |  |  |  |  |  |  |  |  |  |  |  |  |  |  |  |  |
| Sveukupan broj bodova |  |

Potpis članova Povjerenstva

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum\_\_\_\_\_\_\_\_\_\_\_\_\_\_\_\_\_\_\_\_\_\_\_

***Obrazac broj 3.***

***OSNOVNA/SREDNJA ŠKOLA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***OBRAZAC ZA PROVJERU RADNIH I STRUČNIH SPOSOBNOSTI***

***ZA RADNO MJESTO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

|  |  |  |  |
| --- | --- | --- | --- |
| Red.br. | Ime i prezime kandidata | Broj ostvarenih bodova | Rangirano mjesto na listi |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Potpis članova povjerenstva:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum\_\_\_\_\_\_\_\_\_\_\_\_\_\_\_\_\_\_\_\_\_\_

***Obrazac broj 4.***

***OSNOVNA/SREDNJA ŠKOLA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***KONAČNA RANG LISTA KANDIDATA***

***ZA RADNO MJESTO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

|  |  |
| --- | --- |
|  Ime i prezime kandidata | Broj bodova za |
| Stručna sprema i akademski naziv | Radni staž | Vrijeme na HZZ | Procjena povjerenstva | Provjera radnih i stručnih sposobnosti | Ukupni broj bodova | Konačno mjesto na rang lisi |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Potpis članova povjerenstva:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum\_\_\_\_\_\_\_\_\_\_\_\_\_\_\_\_\_\_\_\_\_\_